Касьцёл Сьвятога Антонія Падуанскага (Паставы)

**Касьцёл Сьвятога Антонія Падуанскага** — помнік архітэктуры XVII—XIX стагодзьдзяў у Паставах. Знаходзіцца на Зарэччы, на правым беразе ракі Мядзелкі, пад адрасам *вуліца Набярэжная, 6*. Дзее. Твор архітэктуры нэаготыкі. Аб’ект Дзяржаўнага сьпісу гістарычна-культурных каштоўнасьцяў Беларусі.

## Гісторыя
### Вялікае Княства Літоўскае
У 1640 годзе на высьпе паміж ракой Мядзелкай і каналам каралеўскі сакратар Станіслаў Бяганскі і ягоная жонка Ганна зь Сехеняў фундавалі кляштар францішканаў і касьцёл.

### Пад уладай Расейскай імпэрыі
Па другім падзеле Рэчы Паспалітай (1793 год), калі Паставы апынуліся ў складзе Расейскай імпэрыі, касьцёл і кляштар працягвалі дзеяць. Па здушэньні вызвольнага паўстаньня (1830—1831) у 1832 годзе расейскія ўлады гвалтоўна ліквідавалі кляштар. Неўзабаве рэшткі старога касьцёла разабралі.

На месцы зруйнаванага касьцёла ў 1880—1887 (паводле іншых зьвестак, у 1898—1904) узьвялі новы касьцёл з выкарыстаньнем падмуркаў старога. Будаваньне вялося паводле праекту архітэктара А. Гойбэля. У Першую сусьветную вайну касьцёл моцна пацярпеў (страціў арган, галоўны алтар, амбон).

### Найноўшы час
У 1920-я гады будынак касьцёл аднавілі. У 1959 годзе савецкія ўлады зачынілі касьцёла. У 1989 годзе будынак касьцёла вярнулі каталікам.

## Архітэктура
Помнік архітэктуры нэаготыкі. Гэта 3-нэфавая 1-вежавая базыліка з трансэптам, 5-граннай апсыдай і бакавымі закрысьціямі. Вэртыкальнай дамінантай зьяўляецца 4-гранная вежа-званіца з высокім гранёным шпілем на галоўным фасадзе. Бакавыя фасады падзяляюцца прыступкавымі контрфорсамі і стральчатымі праёмамі. Галоўны ўваход мае выгляд 3 стральчатых парталаў. На чырвоным фоне цаглянай муроўкі сьценаў вылучаюцца атынкаваныя і пабеленыя нішы, аркатура, архітэктурныя абломы.

Унутраная прастора падзяляецца 6 гранёнымі слупамі на 3 высокія падоўжныя нэфы, перакрытыя нэрвюрнымі крыжовымі скляпеньнямі. Прасьценкі бакавых высокіх стральчатых, запоўненых каляровымі вітражамі вокнаў умацоўваюцца таксама гранёнымі пілёнамі. Над стральчатай аркай уваходу ў малітоўную залю разьмяшчаецца драўляная кансольная антрэсоль хораў на фігурных разных кранштэйнах. Апсыду аздабляе алейны росьпіс «Унебаўзяцьце», разьмешчаны ў стральчатай арцы, з бакоў — выявы эвангелістаў у рост.

## Галерэя
### Гістарычныя здымкі

Pastavy, Zarečča. Паставы, Зарэчча (1916).jpg|1916 г.
Pastavy, Miadziełka. Паставы, Мядзелка (1930).jpg|З боку Мядзелкі, 1930 г.
Pastavy, Stary Rynak. Паставы, Стары Рынак (11.11.1931).jpg|З боку Старога Рынку, 
Pastavy, Stary Rynak-Brasłaŭskaja. Паставы, Стары Рынак-Браслаўская (19.03.1932).jpg|З боку Старога Рынку, 


Pastavy, Stary Rynak-Brasłaŭskaja. Паставы, Стары Рынак-Браслаўская (V. Białkoŭski, 1936).jpg|З боку Старога Рынку, 
Pastavy, Miadziełka-Zarečča. Паставы, Мядзелка-Зарэчча (1919-39).jpg|да 1939 г.
Pastavy, Miadziełka-Zarečča, Śviatoha Antonija. Паставы, Мядзелка-Зарэчча, Сьвятога Антонія (1919-39).jpg|да 1939 г.
Pastavy, Zarečča, Śviatoha Antonija. Паставы, Зарэчча, Сьвятога Антонія (1941-44).jpg|1941—1944 гг.


### Сучасныя здымкі

ПОСТАВЫ. Костёл Святого Антония Падуанского (1880-1887)..jpg|Агульны выгляд
ПАСТАВЫ. Фасад касцёла Святога Антонія..jpg|Галоўны фасад
Паставы 1Касьцёл Сьвятога Антонія Падуанскага 6.JPG|Апсыда
Галоўны алтар касцёла - the main altar of the church - главный алтарь костёла.jpg|Галоўны алтар


Касцельны амбон - church pulpit (ambon) - костёльный амвон.jpg|Амбон
Касцельная спавядальня - место для исповеди.jpg|Спавядальня
Касцельны гадзіннік - костёльные часы.jpg|Гадзіньнік
Касцельная плябанія - Priest house - костёльная плебания.jpg|Плябанія


## Крыніцы

## Літаратура
* 

## Вонкавыя спасылкі

* 
* 

Паставы
Катэгорыя:Касьцёлы Віцебскай дыяцэзіі
Катэгорыя:Паставы